Inval van Pole

duimnael|links|200px|Vergadering van die Duitse en Sowjettroepe.
duimnael|links|200px|'n Meisie treur oor die liggaam van haar 14-jarige suster na die Luftwaffe se bomaanval

Die Inval van Pole, kodenaam "Fall Weis", was 'n militêre konflik wat in 1939 in Pole plaasgevind het en was 'n voorloper van die Tweede Wêreldoorlog. Die inval is uitgevoer deur Nazi-Duitsland, die Sowjetunie en 'n klein, Duits-geallieerde, Slowaakse eenheid.

Die inval van Pole het die begin van die Tweede Wêreldoorlog in Europa gekenmerk, siende dat Pole se westerse geallieerdes, die Verenigde Koninkryk, Australië en Nieu-SeelandNew Zealand's History Online: New Zealand and the Second World War , deur die History Group of the Ministry for Culture and Heritage, Wellington, New Zealand. 2005. Laaste besoek op 15 Januarie 2007. oorlog teen Duitsland verklaar het op 3 September 1939. Hul voorbeeld is gevolg deur, onder andere, Frankryk, Suid-Afrika en Kanada. Die inval van Pole het op 1 September 1939 begin: een week na die ondertekening van die geheime Molotof-Ribbentrop-verdrag deur Duitsland en die Sowjetunie, waarin hulle verklaar dat hulle militêre konflik tussen dié twee lande sal vermy. Die inval het tot gevolg gehad dat Pole geheel en al deur Duitsland en die Sowjetunie beset was.

Nazi-Duitsland het Operasie Himmler in werking gestel: die doel van dié operasie was om Nazi-Duitsland 'n rede of verskoning te gee om Pole binne te val. Die operasie het bestaan uit 'n reeks aanvalle wat uitgevoer is onder die dekmantel van die Pole, om sodoende die illusie van 'n aggressiewe Pole te skep, met Duitsland in die kruisvuur. Op 31 Augustus 1939 het die Duitsers 'n aanval geloods teen Sender Gleiwitz, 'n Duitse radiostasie, en as "wedervergelding" het Duitse magte Pole van die Noorde, Suide en Weste ingeval. Die Poolse leër was dun versprei langs hul lang grense en was gou geforseer om na die Ooste terug te trek. Na die mid-September Poolse nederlaag in die Slag van Bzura, het die Duitsers 'n duidelike voordeel gehad. Die Poolse magte het verder na die Suidooste teruggetrek, volgens 'n plan wat 'n lang verdedigingslyn vereis het naby die grens tussen Pole en Roemenië, vanwaar die Geallieerdes 'n teenaanval sou loods en verligting aan die Poolse troepe sou bring.Dariusz Baliszewski. Most honoru , Tygodnik "Wprost", Nr 1138 (19 September 2004)]

Op 17 September 1939 het die Sowjetse Rooi Leër, in samewerking met Duitsland, die oostelike dele van Pole binnegeval. Die Sowjetse magte het hul deel uitgevoer, soos in die geheime bylaag van die Molotof-Ribbentrop-verdrag vervat is: dié bylaag het Oos-Europa in Nazi en Sowjetse sfere van invloed verdeel. Soos die tweede front hulle in die gesig gestaar het, het die Poolse regering besluit dat die verdedigingstroepe naby die Suidoostelike grens se missie nie meer uitvoerbaar was nie en het hulle beveel dat alle troepe hulself na neutrale Roemenië onttrek. Teen 1 Oktober het Duitsland en die Sowjetunie die hele Poolse gebied in hul mag gehad, alhoewel die Poolse regering nooit oorgegee het nie. Pole se oorblywende land- en lugmagte het ook na hul buurlande, Roemenië en Hongarye, teruggeval. Baie van die bannelinge het daarna by die nuutgeskepde Poolse Leër aangesluit in geallieerde Frankryk, Sirië (toe 'n Franse mandaat) en die Verenigde Koninkryk.

In die nasleep van die konflik is 'n versettingsbeweging, die Poolse Geheime Staat (ook genoem die Poolse Ondergrondse Staat), gevorm. Pole se vegeenhede het aangehou om die Geallieerdes se militêre operasies te steun, tot aan die einde van die Tweede Wêreldoorlog. Duitsland het die Sowjets-besette dele van Pole verower toe dit die Sowjetunie op 22 Junie 1941 binnegeval het, maar het die gebiede weer verloor in 1944 aan die Sowjetse Rooileër. Tydens die verloop van die oorlog het Pole meer as 20% van sy vooroorlogse bevolking verloor onder 'n besetting wat die einde van die Tweede Poolse Republiek aangeteken het.

 Sien ook 
 Slagting van Katyn

 Bronne 
 Cooper, Matthew The German Army 1939–1945: Its Political and Military Failure. Stein and Day, Briarcliff Manor, NY, 19781 ().
 Dariusz Baliszewski, Wojna sukcesów, Tygodnik "Wprost", Nr 1141 (10 Oktober 2004). Pools. Laaste besoek op 24 Maart 2005.
 Dariusz Baliszewski Most honoru, Tygodnik "Wprost", Nr 1138 (19 September 2004)], Pools. Laaste besoek op 24 Maart 2005.
 Marek Jan Chodakiewicz. Between Nazis and Soviets: Occupation Politics in Poland, 1939–1947. Lexington Books, 2004 ().
 Ellis, John. Brute Force: Allied Strategy and Tactics in the Second World War. Viking Adult, 1st American ed edition, 1999. ()
 Benjamin B. Fischer. "The Katyn Controversy: Stalin's Killing Field ", Studies in Intelligence. Winter 1999–2000. Laaste besoek op 10 Desember 2005.
 Jan T. Gross. Revolution from Abroad: The Soviet Conquest of Poland's Western Ukraine and Western Belorussia. Princeton: Princeton University Press, 2002 ().
 Robert M. Kennedy The German Campaign in Poland (1939). Zenger Pub Co, 1980 ().
 Richard C. Lukas Forgotten Holocaust: The Poles Under German Occupation, 1939–1944. Hippocrene Books, Inc, 2001 ().
 Demut Majer, et al. Non-Germans under the Third Reich: The Nazi Judicial and Administrative System in Germany and Occupied Eastern Europe, with Special Regard to Occupied Poland, 1939–1945. Johns Hopkins University Press, 2003 ()
 Anita J. Prazmowska Britain and Poland 1939–1943 : The Betrayed Ally. Cambridge: Cambridge University Press, 1995 ().
 Alexander B. Rossino Hitler Strikes Poland: Blitzkrieg, Ideology and Atrocity. Lawrence: University Press of Kansas, 2003 ().
 Peter Charles Smith Stuka Spearhead: The Lightning War from Poland to Dunkirk 1939–1940. Greenhill Books, 1998 ().
 Keith Sword The Soviet Takeover of the Polish Eastern Provinces, 1939–41. Palgrave Macmillan, 1991, ().

 Steve Zaloga en Howard Gerrard. Poland 1939: The Birth of Blitzkrieg. Oxford: Osprey Publishing, 2002 ().
 Zaloga, Steve. The Polish Army 1939–1945. Oxford: Osprey Publishing, 1982 ().
 Encyklopedia PWN 'KAMPANIA WRZESNIOWA 1939'. Laaste besoek op 10 Desember 2005.

 Verwysings 

 Eksterne skakels 

 Hierdie artikel is groottendeels vertaal vanaf die Engelse Wikipedia artikel, "Invasion of Poland (1939)".

Kategorie:Geskiedenis van Pole
Kategorie:Tweede Wêreldoorlog